SAPPE:สดใสรับปัจจัยบวกถึง 2 ทางแนะซื้ออัพราคาเป้าหมายเป็น 38 บาท
SAPPE:สดใสรับปัจจัยบวกถึง 2 ทาง แนะซื้ออัพราคาเป้าหมายเป็น 38 บาท
21 ธ.ค. 2559

บล.บัวหลวงระบุในบทวิเคราะห์วันนี้(21ธ.ค.) ว่าบริษัท เซ็ปเป้ จำกัด (มหาชน) หรือ SAPPE คาดการที่บริษัทขายบริษัท PT. Sappe Indonesia บริษัทจะได้ผลบวกถึง 2 ทาง ได้แก่ 1) คาดไตรมาส 4/59 นี้บริษัทมีโอกาสบันทึกกำไรพิเศษจากการขายครั้งนี้ หนุนให้ไตรมาส 4/59 บริษัทอาจมีกำไรสุทธิสูงถึง 100 ล้านบาท มากกว่าที่ตลาดคาด
2) คาดปีหน้าบริษัทจะมีกำไรดีขึ้นจากการที่ไม่ต้องรับภาระขาดทุนจากบริษัทย่อยในอินโดฯ เนื่องจาก PT. Sappe Indonesia ยังคงมีผลประกอบการที่ขาดทุน ดังนั้นปรับกำไรหลักปี 60 ขึ้นเป็น 460 ล้านบาท คาดเติบโต 21% และปรับราคาเป้าหมายขึ้นเป็น 38 บาท (อิง P/E 25 เท่า เทียบค่าเฉลี่ยในอดีต +0.25SD คาดในช่วงกำไรขาขึ้น และเริ่มเข้า high season ในช่วงไตรมส 1/60 ราคาหุ้นจะเทรดเหนือค่าเฉลี่ยฯได้) และปรับคำแนะนำขึ้นเป็น “ซื้อ” ราคาเป้าหมาย 38 บาท